**Adásvételi szerződéstervezet**

amely létrejött alulírott helyen és napon a

**MÁV Magyar Államvasutak Zártkörűen Működő Részvénytársaság**

Székhely: H-1087 Budapest, Könyves Kálmán krt. 54-60.

Levelezési címe: H-1087 Budapest, Könyves Kálmán krt. 54-60.

Számlavezető pénzintézete: KERESKEDELMI ÉS HITELBANK Zrt.

Számlaszáma: 10201006-50080430-00000000

Számla postázási címe: 1426 Budapest, Pf.:24.

Adószáma: 10856417-2-44

Statisztikai számjel: 10856417-5221-114-01

Cégbíróság és cégjegyzékszám: Fővárosi Törvényszék Cégbírósága,

 Cg. 01-10-042272

Teljesítése során eljáró szervezeti egység: MÁV Zrt. Infokommunikációs Igazgatóság

Szerződéskötés során a MÁV Zrt. képviseletében eljár:

MÁV Szolgáltató Központ Zrt. Beszerzési és Logisztikai Üzletága (BLÜ)

Székhely: H-1087 Budapest, Könyves Kálmán krt. 54-60.

Cégjegyzékszám: Cg. 01-10-045838

Aláírási joggal felruházott képviselők: Sejkoczkiné Bodnár Éva BLÜ üzletágvezető

 dr. Pallagi Norbert divízióvezető

mint Vevő ( a továbbiakban: **„Vevő”**), valamint a

**XXXXXXXXXXXXXXXXXX**

Székhely:

Cégjegyzékszám:

Adószám:

Statisztikai számjel:

Számlavezető pénzintézet:

Számlaszám:

Képviseli:

mint eladó, (a továbbiakban: **„Eladó”**),

a Vevő és az Eladó a továbbiakban külön-külön **„Fél”**, együttesen **„Felek”** között, az alábbi feltételekkel:

**Preambulum**

A Felek rögzítik, hogy jelen szerződést (továbbiakban: **„Szerződés”**) a ….. számon, 2016. december … napján megindított, **„*IBM TSM licenc beszerzés*”** tárgyú beszerzési eljárás eredményeként kötik. A beszerzési eljárás eredményeként az Eladó a felhívásban meghatározott bírálati szempont alapján, mint nyertes ajánlattevő került kiválasztásra.

A beszerzési eljárás dokumentumai jelen Szerződés elválaszthatatlan részét képezik, különös tekintettel a beszerzési dokumentumok részét képező műszaki leírás és a nyertes ajánlat tartalmára.

Az Eladó a beszerzési dokumentumokban foglaltakat megismerte, az abban foglaltakat nyilatkozatával elfogadta.

1. **Szerződés tárgya**

Jelen Szerződés alapján a Vevő megrendeli, az Eladó pedig teljesíti az **1. számú mellékletben** nevesített IBM TSM licenc (a továbbiakban: termék vagy szoftver eszköz) rendelkezésre bocsátását, valamint biztosítja a licencekhez kapcsolódóan az egyes termékek vonatkozásában megjelölt licenckövetési időtartamon belül a termékek támogatását.

Vevő a Szerződés **1. számú mellékletében** felsorolt szoftver eszközökön a licencben meghatározott terjedelmű használati jogot szerez.

1. **A szerződés hatálya, a teljesítés**
	1. Jelen Szerződés a Felek általi aláírás napján lép hatályba, és a benne foglalt kötelezettségek mindkét Fél általi kölcsönös, teljes körű és maradéktalan teljesítéséig hatályos.
	2. **Teljesítés helye**

A licencekhez kapcsolódó Teljesítési elismervény átadása, aláírása: 1087 Budapest, Könyves Kálmán krt. 54-60.

* 1. **Teljesítés**

Az Eladó köteles a jelen Szerződés mindkét Fél általi aláírását követő 3 munkanapon belül egy Teljesítési elismervényt átadni Vevő részére a rendelkezésre bocsátott licencek és szoftverkövetés vonatkozásában (a nyilatkozaton a licencek nevét, darabszámát és a szoftverkövetés időtartamát szükséges feltüntetni).

1. **Fizetendő ellenérték**
	1. Jelen Szerződés **1. számú mellékletében** megjelölt **licencek és a szoftverkövetés** vételára mindösszesen:

**……………………….Ft + ÁFA, azaz …………………… forint + ÁFA**.

* 1. A Szerződés tárgyát képező **szoftver termékek** nettó egységárát a Szerződés **1. számú melléklete** tartalmazza.
	2. Felek rögzítik, hogy a jelen pontban meghatározott, fizetendő ellenértékmagában foglalja a standard szoftverek licenceinek szerzői jogi vagyoni jogának díját valamint a szoftverkövetés/terméktámogatás díját is.

A vételár tartalmazza a teljesítéssel, az esetleges külföldről történő behozatallal, a forgalomba hozatallal kapcsolatban felmerülő összes költséget (különösen vám, adók, díjak, illetékek, egyéb), mindezek alapján Eladó Vevőtől további díjkövetelésre nem jogosult.

1. **Fizetési feltételek**
	1. A Felek rögzítik, hogy a vételár megfizetése a jelen Szerződésben meghatározott teljesítésigazolást követően történik.
	2. A Basware teljesítésigazolásokat (**2. sz. melléklet**) a Vevő az aláírással, bélyegző lenyomattal ellátott **2.3. pont** szerinti Teljesítési elismervény alapján állítja ki a Teljesítési elismervény kézhezvételétől számított15 napon belül.
	3. Eladó 1 darab számla benyújtására jogosult azután, hogy a Vevő a jelen Szerződés **2. sz. melléklete** szerinti Basware Teljesítés Igazolást részére elektronikusan megküldte. Az Eladónak a kiállított számlához mellékelnie kell a Basware Teljesítés Igazolás kinyomtatott példányát. A számlákat az Eladónak 1 példányban kell benyújtani.
	4. A számlák és a fizetés pénzneme a magyar forint (HUF).
	5. Az ellenszolgáltatás teljesítése magyar forintban (HUF), a teljesítés igazolását követően, az Eladó által kiállított számla alapján, a helyesen kiállított, azaz a jelen Szerződésben és a vonatkozó jogszabályokban foglaltaknak megfelelő számla igazolt kézhezvételétől számított 30 (harminc) napos fizetési esedékességgel, a Ptk. 6:130. § (1)-(2) bekezdéseiében foglaltak szerint történik.
	6. A számlát a Vevő csak akkor fogadja be, ha azon, illetve a mellékelt teljesítésigazoláson megtalálható a Vevő által az Eladó részére megadott Basware rendelésszám, és a jelen Szerződés nyilvántartási száma. A Basware rendelésszám nélkül beérkezett számlákat a Vevő hiánypótlásra visszaküldi az Eladónak. A Szerződés szerinti fizetési esedékesség a helyesen kiállított számla Vevő általi kézhezvételétől számítandó. A Basware rendelésszám hiányából eredő késedelmes fizetésért az Eladó késedelmi kamat felszámítására nem jogosult.

A számlázási cím: **MÁV Zrt.,**

 **1087 Bp., Könyves Kálmán krt. 54-60.**

Számla benyújtásának címe: **MÁV Zrt.**

 **1426 Budapest, Pf.24.**

* 1. Eladó a számláit a hatályos jogszabályokban foglaltaknak megfelelően köteles kiállítani. A kiállított számlán feltüntetett teljesítési időpont meg kell, hogy egyezzen a teljesítésigazolásban feltüntetett teljesítési időponttal.
	2. Eladó számlája mindaddig visszautasítható, amíg az nem felel meg maradéktalanul a jelen Szerződésben és a vonatkozó jogszabályokban foglaltaknak. A hibás, hiányos, téves címre megküldött vagy egyéb okból nem a jelen Szerződés rendelkezéseiben és/vagy a vonatkozó hatályos jogszabályokban megfogalmazottaknak megfelelő számla visszautasításából eredően az Eladó igényt nem érvényesíthet és köteles helytállni a Vevőt az ilyen esetekből kifolyólag érő összes kárért. Az előzőekben részletezett esetekben a fizetési határidő a megfelelő számla kézhezvétele napján kezdődik.
	3. A Vevővel szembeni bármilyen követelés engedményezése (ide értve annak faktorálását is), illetve a Vevővel szembeni bármilyen követelésen zálogjog alapítása csak a Vevő előzetes írásos jóváhagyásával lehetséges. Az előzetes írásos jóváhagyás nélküli engedményezéssel (faktorálással), vagy zálogjog alapítással Eladó szerződésszegést követ el a Vevővel szemben, melynek alapján Eladót kártérítési felelősség terheli. A Ptk. 6:205. § szerinti teljesítésátvállalás valamint a Ptk. 6:206. § szerinti tartozáselvállalás Vevő előzetes írásbeli jóváhagyásához kötött
	4. A Vevőt szerződést biztosító mellékkötelezettség nem terheli, fizetési biztosítékot nem nyújt.
	5. A teljesítésigazolás kiállítása és/vagy az Eladó számlájának Vevő általi megfizetése nem jelent joglemondást Vevő részéről, továbbá Vevő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Eladó számláját kifizette úgy, hogy igényét nem jelentette be azonnal Eladó részére.
	6. A Felek megállapodnak, hogy Vevő késedelmes fizetése esetén Eladó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
	7. Eladó számlája azon a napon számít pénzügyileg teljesítettnek, amikor a Vevő bankszámláját számlavezető pénzintézete a számla összegével megterheli.
	8. Az Eladó előleget nem fizet, fizetési biztosítékot nem ad és egyéb Szerződést biztosító mellékkötelezettségek nem terhelik.
1. **Szerzői jogi kikötések**
	1. Vevő jelen Szerződés alapján megszerzi a leszállított szoftver termékek nem kizárólagos felhasználási jogát a szoftver termékek tulajdonjogának érintése nélkül.
	2. Az Eladó szavatosságot vállal azért, hogy az általa szállított terméken és a hozzá kapcsolódó dokumentáción nem áll fenn harmadik személyeknek olyan szerzői vagyoni/felhasználási joga, amely a Vevő Szerződés szerinti felhasználását korlátozná vagy akadályozná. Harmadik személy ilyen korlátozó vagy akadályozó igénnyel való fellépése esetén az Eladó közvetlenül lép fel a Vevő jogos érdekei védelmében.
	3. Az Eladó teljes körű jogszavatosságot vállal, amelynek keretében szavatolja, hogy a szoftver termékekhez kapcsolódó új verziók, frissítések, mérnöki kiadások felett harmadik személynek semmiféle jogcímen nincs olyan joga, amely a Vevő használati jogát korlátozná. A jogszavatosság sérelme esetén az Eladót teljes kártérítési felelősség terheli.
	4. Eladónak a Ptk. szabályai szerint kártalanítani kell a Vevőt minden olyan kárért, amely harmadik fél által érvényesített olyan igényből ered, amely szerzői jog, szabadalom, védjegy, vagy ipari tervezési jogok megsértéséből származik azáltal, hogy az adott jogvédelem alá eső terméket (ideértve, de nem kizárólagosan a jelen Szerződés teljesítése során igénybe vett/felhasznált/átadott/más módon Vevőre átruházott tárgyi eszközöket, adathordozókat, információt, elgondolást is) a jelen Szerződés teljesítése során az Eladó bármilyen módon jogosulatlanul felhasznált, illetve azzal kapcsolatban jogot ruházott át Vevőre.
2. **Szerződésszegés**
	1. Szerződésszegésnek minősül minden olyan magatartás vagy mulasztás, amelynek során bármely Fél a jelen Szerződésben meghatározott valamely kötelezettségét megsérti.
	2. Felek megállapodása alapján Eladó nem teljesítése, késedelmes teljesítése, hibás teljesítése esetére, valamint a Szerződésben meghatározott egyéb esetben – amennyiben az Eladó a Ptk. 6:142 § második mondtában foglalt feltételek együttes fennállásának hiányában nem mentesül a felelősség alól (vagy) amennyiben az Eladó a Ptk. 6:142. §-ban foglaltak alapján jogszerűen ki nem menti magát – Eladó kötbért köteles fizetni. A kötbér alapja a nem teljesítési, késedelmi és hibás teljesítési kötbér esetén a késedelemmel, hibás teljesítéssel, vagy nem teljesítéssel érintett licenc illetve szoftverkövetés nettó ellenértéke.
	3. A kötbér számviteli elszámolási bizonylata a terhelőlevél. A kötbér összegét Vevő jogosult Eladó aktuális számlájának pénzügyi kifizetésekor pénzügyileg beszámítani egyoldalú döntése alapján.
	4. A kötbér mértéke:
3. késedelem esetén (késedelmi kötbér): a kötbéralap napi 1 %-a, de legfeljebb a kötbéralap 20%-a.
4. hibás teljesítés esetén (hibás teljesítési kötbér): a kötbéralap legfeljebb 20 %-a, (amennyiben Vevő a hibás teljesítés esetén kijavítást kér póthatáridő tűzésével, a kötbér mértéke azonos a késedelemi kötbér mértékével).
5. nem teljesítés esetén (meghiúsulási vagy nem teljesítési kötbér): a kötbéralap 20 %-a.

Amennyiben Vevő az Eladó szerződésszegése okán a Szerződéstől eláll, vagy azt felmondja, úgy a kötbéralap a Szerződés **3.1 pontja** szerinti nettó szerződéses érték.

* 1. Ha Eladó késedelmesen teljesít, Vevővel egyeztetve köteles póthatáridőt vállalni. Amennyiben nem kerül sor Vevővel egyeztetett póthatáridő tűzésére (Vevő nem köteles a késedelmes teljesítést elfogadni), vagy a teljesítésre kitűzött póthatáridő eredménytelenül telik el, a Szerződést Megrendelő jogosult nem teljesítettnek tekinteni és azonnali hatállyal felmondani.
	2. A póthatáridő kitűzése nem mentesíti Eladót a késedelmi kötbér megfizetésének kötelezettsége alól. A póthatáridővel érintett időszak kötbérköteles időszak.
	3. A késedelem, vagy hibás teljesítés esetére kikötött kötbér megfizetése nem mentesít a teljesítés alól.
	4. Ha az Eladó a várható szerződésszegéséről elvárható időben, de legfeljebb a körülmény felmerülésétől számított 48 órán belül nem tájékoztatja Vevőt, úgy az értesítés elmulasztása miatti kötbérként Felek a várható szerződésszegéssel érintett nettó szerződéses érték alapján megállapított, azonban a kimentésre tekintettel meg nem fizetett kötbér értékének 10 %-át kötik ki. Az értesítés elmulasztása miatti kötbér akkor is jár, ha a Fél azon szerződésszegési felelősség alól, melyről értesítést kellett volna adnia, magát egyébként kimenti.
	5. A kötbér esedékessé válik:
* késedelmi kötbér esetén, ha a késedelem megszűnik, vagy a póthatáridő lejár, vagy az összege eléri a kötbérmaximumot;
* hibás teljesítési kötbér esetén, ha a Vevő a hibás teljesítéssel kapcsolatos igényét az Eladónak bejelentette;
* nem teljesítési kötbér esetén, ha a Vevő felmondását, elállását az Eladónak bejelentette;
* Egyéb esetben, amikor Eladó szerződésszegése Vevő számára nyilvánvalóvá vált.
	1. Vevő jogosult a kötbér maximumának elérésekor, valamint a nem teljesítési kötbér érvényesítése mellett a Szerződést azonnali hatállyal felmondani. Eladót ezen esetben kártérítés vagy kártalanítás nem illeti meg, azonban Eladó köteles a kötbér mértékét meghaladóan a Vevő valamennyi igazolt kárát megtéríteni (pl. magasabb áron történő beszerzés).
	2. Vevő a kötbér mértékét meghaladóan jogosult a szerződésszegés kapcsán felmerült valamennyi igazolt kárát érvényesíteni.
	3. A Felek a Ptk. 6:187. § (2) bekezdésében rögzítettektől eltérően megállapodnak abban, hogy Vevő jogosult a hibás teljesítési kötbér és a szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. hivatkozott rendelkezése nem teszi lehetővé a hibás teljesítési kötbér és a szavatossági jogok együttes érvényesítését, Felek megállapodnak, hogy Vevő kizárólagos joga annak eldöntése, hogy hibás teljesítés esetén a hibás teljesítési kötbért vagy a szavatossági jogait érvényesíti.
1. **Bejelentési kötelezettségek**
	1. Felek a Szerződés teljesítése során együttműködni kötelesek. Ennek során a Felek minden olyan akadályról vagy körülményről, amely a Szerződés teljesítése szempontjából lényeges, kötelesek egymást szóban vagy írásban haladéktalanul értesíteni.
	2. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik Féllel a változást követő 10 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség. Felek a jelen Szerződésben foglalt valamennyi hivatalos értesítést vagy más közlést írásban kötelesek megküldeni a másik Fél részére.
	3. Az Eladó a várható szerződésszegéséről kellő időben, de legfeljebb a körülmény felmerülésétől számított 48 órán belül tájékoztatni köteles a Vevőt.
	4. Az írásbeli küldemény kézbesítettnek tekintendő az alábbiak szerint:
		1. átvételi elismervény ellenében kézbe történő átadás esetén az átadás időpontjában;
		2. futárposta esetében a küldemény átvételének napján;
		3. ajánlott-tértivevényes postai küldemény esetén a tértivevényen jelzett átvételi időpontban;
		4. elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.
2. **Felek kapcsolattartói**

A kapcsolattartók azok a személyek, akik az adott feladatokkal kapcsolatban a Vevőt, illetve az Eladót képviselik. A kapcsolattartók bármilyen nyilatkozata kizárólag az operatív együttműködés keretében értelmezhető, nem tekinthető a jelen Szerződés módosításának, tartozás elismerésnek, kötelezettségvállalásnak, illetve jogról való lemondásnak. Ez utóbbi nyilatkozatok megtételére a cégjegyzésre jogosult képviselők jogosultak.

**A Vevő képviselői és elérhetőségei:**

Név: Scheffer János

Tel: +36 30 9702325

Fax:

e-mail: scheffer.janos@mav.hu

**Eladó képviselője és elérhetőségei**

Név:

Tel:

Fax:

e-mail:

1. **Szerződésmódosítás**
	1. Jelen Szerződés módosítása csak a Felek kölcsönös megegyezésével lehetséges. Véleményeltérő nyilatkozattal a Szerződés és annak módosítása – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő. Nem minősül a Szerződés módosításának a Felek nyilvántartott adataiban, így különösen a székhelyében, képviselőiben, a bankszámlaszámában, illetőleg a kapcsolattartók személyében bekövetkező változás. Ugyancsak nem minősül a Szerződés módosításának, a közreműködők személyének változása, ha azt a Vevő jóváhagyta.
	2. A jelen Szerződésben foglalt bármely jogosultság részbeni vagy teljes átruházáshoz a másik Fél előzetes írásbeli hozzájárulása szükséges, ide nem értve jelen Szerződés **9.3. pontjában** rögzített esetet.
	3. Az Eladó tudomásul veszi, hogy abban az esetben, ha a Vevő fő- valamint jelen Szerződés szempontjából releváns egyéb tevékenységét a Szerződés hatálya alatt más gazdasági társaság veszi át, úgy ezen gazdasági társaság az Eladó külön hozzájárulása nélkül jogosult a Szerződésbe a Vevő pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás az Eladó jogait nem csorbítja, kötelezettségeinek teljesítését nem teszi terhesebbé.
2. **Titoktartás**
	1. Jelen Szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik.
	2. A másik Fél bizalmas információjáról tudomást szerző Fél azt kizárólag jelen Szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja, ide nem értve az olyan információt, amely köztudomású, illetve a Vevő jogállása miatt közérdekű adatnak minősül, vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.
	3. A Felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen Szerződés alapján átvett bizalmas információt − beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni, vagy meg kell semmisíteni az alábbi esetekben: a Szerződés teljesül, a Szerződés megszűnik, az azt felfedő azt megkívánja.
	4. Jelen **10. pont** szerinti titoktartási kötelezettség a Szerződés megszűnését követően 5 (öt) évig fennmarad.
3. **Jelen szerződés megszűnése**
	1. A jelen Szerződés bármikor megszüntethető a másik Fél súlyos szerződésszegésére alapított, indokolt azonnali hatályú felmondással.
	2. A Felek súlyos szerződésszegésnek tekintik különösen az alábbi eseteket:
	* a másik Fél a Szerződésben meghatározott és vállalt kötelezettségeit ismételten nem teljesítette, s erre a másik Fél határidő kitűzésével felszólította és a határidő eredménytelenül telt el; (Ebben az esetben a Szerződés megszűnésében vétlen Fél kártérítési igénnyel léphet fel.)
	* a másik Fél ellen csődeljárás indult és a vonatkozó jogszabályok alapján tartott tárgyaláson ezen Fél a hitelezőktől nem kap előzetes egyetértést a fizetési haladék megszerzésére; bírósági döntés szerint a csődeljárás során a hitelezőkkel nem jön létre egyezség;
	* a másik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
	* a másik Fél fizetésképtelenségét a bíróság a vonatkozó jogszabályok alapján megállapítja;
	* a másik Fél végelszámolását az erre jogosult szerv elhatározza;
	* Eladó valamely kötbérfizetési kötelezettségének mértéke eléri a jelen Szerződésben meghatározott kötbér maximális mértékét.
	1. A Szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.
4. **Vis maior**
	1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza. Vis maiornak minősül minden olyan rendkívüli, előre nem látható tény, körülmény, amely a szerződésszegő fél érdekkörén kívül esik, felek akaratától független és elháríthatatlan.
	2. A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett felel.
	3. A vis maior bekövetkeztét – amennyiben annak tényét a Felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.
	4. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
5. **Jogviták rendezése**

Felek kötelezettséget vállalnak arra, hogy a Szerződéshez kapcsolódó vitás ügyeiket elsősorban békés úton rendezik. Amennyiben ez nem vezet eredményre abban az esetben a polgári perrendtartásról szóló 1952. évi III. törvény rendelkezései szerint hatáskörrel, illetékességgel rendelkező bíróság jogosult eljárni.

1. **Záró rendelkezések**
	1. Az Eladó megismerte és jelen Szerződés aláírásával elfogadja a MÁV Csoport Etikai Kódexét (<http://mavcsoport.hu/mav-csoport/etikai-kodex>), az abban foglalt értékeket a jogviszony fennállása alatt magára nézve mérvadónak tartja. Az Eladó kijelenti, hogy vitás eset felmerülésekor a Vevő által lefolytatott eljárásban együttműködik a Vevő vizsgálóival. Vállalja, hogy a Vevő nevében eljáró személy(ek) Etikai Kódexet sértő cselekményé(ei)t jelzi a Vevő által működtetett etikai bejelentő és tanácsadó csatornákon keresztül.
	2. Felek vállalják, hogy nem tanúsítanak olyan magatartást, amellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében az Eladó kötelezettséget vállal arra, hogy a Szerződéssel összefüggésben, annak teljesítése során sem a Vevőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködői útján nem foglalkoztat, kivéve, ha ebbe Vevő előzetesen írásban beleegyezett. Ezen szabály megsértése szándékos károkozásnak minősül és az Eladót teljes kártérítési felelősség terheli. A rendelkezés betartását Vevő Biztonsági Főigazgatósága útján bármikor jogosult ellenőrizni.
	3. A megkötött Szerződést és a Szerződésben vállalt kötelezettségeit Eladó át nem ruházhatja, jogosult viszont a Szerződés teljesítése során közreműködőt igénybe venni, amennyiben azt a preambulumban jelzett beszerzési eljárás folyamán benyújtott ajánlatában jelezte, vagy amennyiben a közreműködőt az ajánlatában nem jelezte, de a közreműködő igénybevételéhez Vevő előzetesen írásban hozzájárult.

Eladó a teljesítésbe bevont közreműködőért úgy felel, mintha maga járt volna el. Ha az Eladó a közreműködőt jogosulatlanul vette igénybe, felelős mindazokért a károkért is, amelyek a közreműködő igénybevétele nélkül nem következtek volna be.

* 1. Az Eladó jelen Szerződést aláíró képviselője a Ptk. 3:31. §-ára is különös figyelemmel a jelen Szerződés aláírásával kijelenti és teljes körű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. A Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Vevővel szemben nem hatályos és annak semmilyen következménye a Vevőt nem terheli.
	2. Jelen Szerződés 3 (három) egymással teljesen azonos szövegű eredeti példányban készült, amelyek közül a Vevő 2 (kettő) példányt, míg az Eladó 1 (egy) eredeti példányt kap. Jelen Szerződés kizárólag az alábbi 2 darab mellékletével együtt érvényes.

Mellékletek:

1. számú: Tételes termék és árlista
2. számú: Teljesítés igazolás minta

Jelen Szerződést a Felek áttanulmányozás és értelmezés után, mint szándékukkal és ügyleti akaratukkal mindenben megegyezőt, jóváhagyólag írják alá.

Budapest, ………….. év………………….. hó ………… nap

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Sejkoczkiné Bodnár Éva dr. Pallagi Norbert

 BLÜ üzletágvezető divízióvezető ügyvezető

 **MÁV Magyar Államvasutak Zártkörűen**

 **Működő Részvénytársaság**

 mint Vevő nevében Eladó

 **MÁV Szolgáltató Központ Zrt.**

 **1. számú melléklet**

**Tételes termék és árlista**

(nyertes ajánlattevő ajánlata szerint)

 **2. számú melléklet**

MÁV MAGYAR ÁLLAMVASUTAK ZRT.

Basware Teljesítés Igazolás

|  |  |
| --- | --- |
| Eladó neve: |  |
| Eladó telephelye: |  |
| Számlabenyújtási hely: |  |
| Vevő neve: |  |
| Vevő címe: |  |
| Rendelés száma: |  |
| Teljesítés dátuma: |  |
| Eladólevél száma:Típus: |  |
| Költségviselő: |  |

Munka megnevezése:
===============================

Munka műszaki tartalma:
===============================

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Ssz | Leírás | Mennyiség | ME | Egységár | Nettó | ÁFA | ÁFA típus | Projekt | Projekt Alfeladat | Bevételezés dátuma |
|  |  |  |  |  |  |  |  |  |  |  |

Teljes összeg: Ft

Átvevő neve:

A teljesítésigazolást kiállította:

Telefonszám:

Szolgálati helye:

Címzett:

Kiállítás Dátuma:

Kérjük Kedves Partnerünket, hogy a számla Megjegyzés rovatában feltüntetni szíveskedjenek a rendelés számát.

Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.